ยอดเหยื่อดินไหว 7.5 ในอัฟกันพุ่ง 266 ศพ เจ็บอีก 1800 คน
จำนวนผู้เสียชีวิตจากเหตุแผ่นดินไหว ระดับ 7.5 ในอัฟกานิสถาน เพิ่มขึ้นอย่างน้อย 266 รายแล้ว ขณะที่ทางการเตือนว่าอาจพบผู้เสียชีวิตเพิ่มอีก หากระบบสื่อสารกลับมาใช้การได้อีกครั้ง,สำนักข่าวต่างประเทศรายงานว่า จากกรณีเกิดแผ่นดินไหวรุนแรงระดับ 7.5 ในภูมิภาคภูเขา ฮินดู คุช พื้นที่ห่างไกลทางตะวันออกเฉียงเหนือของประเทศอัฟกานิสถาน เมื่อช่วงเย็นวันจันทร์ที่ผ่านมา (26 ต.ค.) เพิ่มขึ้นเป็นอย่างน้อย 160 รายแล้ว โดยผู้เสียชีวิตส่วนใหญ่อยู่ในประเทศปากีสถานที่อยู่ติดกัน,ตามรายงานของสำนักสำรวจทางธรณีวิทยาแห่งชาติสหรัฐฯ (ยูเอสจีเอส) แผ่นดินไหวรุนแรงระดับ 7.5 ลูกนี้ เกิดขึ้นเมื่อเวลา 16.09 น. วันจันทร์ตามเวลาไทย จุดศูนย์กลางแผ่นดินไหวอยู่ลึกลงไปใต้ดินราว 212.5 กม. ห่างจากเมืองจาร์ม ใกล้ชายแดนติดประเทศปากีสถาน ไปทางตะวันตกเฉียงใต้ ประมาณ 48 กม. แรงสั่นสะเทือนรับรู้ได้ไกลถึงกรุงคาบูล เมืองหลวงอัฟกานิสถาน รวมทั้งกรุงอิสลามาบัด ในปากีสถาน และกรุงนิวเดลี เมืองหลวงอินเดีย,ข่าวล่าสุดระบุว่า พบผู้เสียชีวิตโดยมีสาเหตุจากแผ่นดินไหวในอัฟกานิสถาน ครั้งนี้แล้ว 35 ราย โดยเหตุการณ์ที่เลวร้ายที่สุดเกิดขึ้นที่ จังหวัดทัคฮาร์ ทางตะวันออกเฉียงเหนือ ซึ่งนักเรียนหญิง 12 คนเสียชีวิตในเหตุเหยียบกัน ขณะที่นักเรียนจำนวนมากพยายามหลบหนีออกจากอาคารเรียน มีนักเรียนบาดเจ็บอีก 25 คน,นอกจากนี้ ยังมีรายงานพบผู้เสียชีวิตที่จังหวัดนันการ์ฮาร์ ทางตะวันออก, จังหวัดคูนาร์, จังหวัดนูริสถาน และที่จังหวัดบาดัคชานติด กรุงคาบูล รวมมีผู้เสียชีวิตในอัฟกานิสถาน อย่างน้อย 52 ราย,ส่วนที่ประเทศปากีสถาน มีรายงานพบผู้เสียชีวิตที่มีสาเหตุเกี่ยวเนื่องกับแผ่นดินไหวครั้งล่าสุดนี้ ถึง 214 ราย ส่วนใหญ่อยู่ในภาคเหนือ และตะวันตกเฉียงเหนือ ส่วนใหญ่อยู่ในจังหวัดไคเบอร์ปัคตุนฮวา โดยพบผู้เสียชีวิตแล้วถึง 179 ราย และมีผู้บาดเจ็บไม่น้อยกว่า 1,800 คน,ส่วนที่เมืองเปศวาร์ ทางใต้ของประเทศ มีรายงานพบผู้เสียชีวิต 2 ราย และมีผู้บาดเจ็บอย่างน้อย 150 คนกำลังรักษาตัวอยู่ในโรงพยาบาล,ด้านนายกรัฐมนตรี นาวาซ ชาริฟ แห่งปากีสถานประกาศตัดลดกำหนดการเดินทางเยือนต่างประเทศ และกลับมาดูแลสถานการณ์ในประเทศแทน,ทั้งนี้ ทางการของทั้ง 2 ประเทศ ระบุว่า จำนวนผู้เสียชีวิตอาจเพิ่มขึ้นอีกในภายหลัง เนื่องจากขณะนี้ระบบสื่อสารล่ม จึงไม่สามารถติดต่อในพื้นที่ที่ได้รับผลกระทบได้,อีกด้านหนึ่งที่ประเทศอินเดีย แรงสั่นสะเทือนของแผ่นดินไหว ทำให้ประชาชนหลายร้อยคนอพยพลงจากอาคารมายืนตามท้องถนน แต่ไม่มีรายงานผู้เสียชีวิต ขณะที่นายกรัฐมนตรี นเรนทรา โมดี ออกคำสั่งให้ตรวจสอบความเสียหายอย่างเร่งด่วน และประกาศว่าพร้อมจะให้ความช่วยเหลือแก่ผู้ที่ต้องการ รวมทั้งอัฟกานิสถาน และปากีสถานด้วย
จำนวนผู้เสียชีวิตจากเหตุแผ่นดินไหว ระดับ 7.5 ในอัฟกานิสถาน เพิ่มขึ้นเป็น 266 รายแล้ว ขณะที่ทางการเตือนว่าอาจพบผู้เสียชีวิตเพิ่มอีก หากระบบสื่อสารกลับมาใช้การได้อีกครั้ง
แผ่นดินไหว,7.5,ฮินดู คุช,พื้นที่ห่างไกล,อัฟกานิสถาน,ปากีสถาน,สำนักสำรวจทางธรณีวิทยาแห่งชาติ,สหรัฐ,ยูเอสจีเอส,เมืองจาร์ม,กรุงคาบูล,กรุงอิสลามาบัด,กรุงนิวเดลี,อินเดีย,ข่าว,ข่าวต่างประเทศ,ไทยรัฐออนไลน์